mk en mk mk mk mk mk mk mk mk mk mk mk mk mk mk en mk mk mk mk mk mk mk mk mk en hbs_lat mk mk mk mk mk mk mk mk mk mk mk mk mk mk mk mk ru mk mk en en mk
Масовен одзив на петицијата против висококатници кај „Холидеј Ин“ | Само прашај
„НЕ за изградба на нехумано голем објект на паркингот пред хотел „Холидеј Ин““ е насловена онлајн петицијата иницирана од група граѓани за да се спречи планираната изградба на висококатни станбено-деловни објекти на оваа локација. За еден ден петицијата ја потпишаа над 4.500 граѓани.
Таа следува откако „Само прашај“ го објави текстот „Бетонски чудовишта ќе се градат на 83.000 квадрати спроти „Холдеј Ин““ во кој се вели дека без јавна дебата и спротивно на основните урбанистички правила за пристоен живот во Општина Центар тече постапката за изградба на висококатници.
Фирмата-инвеститор „Обновители“ на бизнисменот Зоран Антиќ и МПЦ-ОА веќе уплати 2,4 милиони евра за комуналии. Од вкупната сума, 60 отсто или околу 1,4 милиони евра завршија на сметката на Град Скопје, а останатите 40 отсто (1 милион евра) во касата на Општина Центар.
Предвидено е проектот да се реализира во три фази. Во првата фаза предвидена е изградба на станбен објект со 20 ката и височина од 80 метри, на парцелата на МПЦ. Во втората фаза се предвидува изградба на станбено-деловен објект со 22 ката и височина од 15 и 88 метри. Во третата фаза се предвидува изградба на трговски центар од затворен тип со височина од 15 метри и деловна зграда - кула со 16 ката и височина од 76,5 метри.
Планираниот градежен проект е дел од детален урбанистички план којшто е донесен незаконски и спротивно на Генералниот урбанистички план на Скопје и со реализацијата ќе дојде до нарушување на квалитет на живеење во градот.
Објавено: 26 септември 2022
Мрак им се заканува на училиштата
Објавено: 26 септември 2022
Луна парк – таен план за скапа забава
Објавено: 26 септември 2022
Исечени шест дрва на Рузвелтова без дозвола
Објавено: 26 септември 2022
Управувањето со отпад научна фантастика за Македонија
Објавено: 26 септември 2022
Вртоглав пораст на сметките за парно греење во образованието
Објавено: 26 септември 2022
Власта со правилник ја врати „бетонизацијата“ на Скопје на максимум
Институт за комуникациски студии
“Јуриј Гагарин”, 17/1-1, Скопје
© 2022 Само прашај • Built with GeneratePress
Оваа веб-страница е изработена во рамките на проектот „Поврзи ги точките: подобрени политики преку граѓанско учество“, кој се реализира од Институтот за комуникациски студии. Проектот е финансиран од Владата на Обединетото Кралство, со поддршка на Британската амбасада во Скопје. Мислењата и ставовите наведени на оваа веб-страница не ги одразуваат секогаш мислењата и ставовите на Британската Влада. Целата содржина е со Creative Commons License (CC BY-NC-ND 3.0), односно е слободна за редистрибуција.